Vandag se sportnuusInternasionale krieket Die Proteas en Nieu-Seeland het gister in die vierde Eendagkragmeting van die huidige reeks op Seddon Park in Hamilton kragte gemeet. Die Proteas het eerste gekolf op ŉ stadige blad en 279/8 aangeteken. AB de Villiers was nie uit nie op 72 lopies van 59 balle. Martin Guptill was die swart pette se ster met 180 lopies nie uit nie en hulle antwoord met 280/3 (45/50 bb). ŉ Oorwinning van 7 paaltjies aan Nieu-Seeland. Die reekstellings is nou 2 elk met een wedstryd oor wat Saterdag gespeel word. Plaaslike krieket Gister het die Knights teen die Dolphins in Bloemfontein gespeel. Knights 171 (40.1/50 bb) Dolphins 176/3 (27.3/50 bb) Dolphins wen met 7 paaltjies (met 135 balle oor). Môre word daar drie wedstryde gespeel: Superrugby Kom ons loer na die naweek se aksie: Sewesrugby Die Blitsbokke speel komende naweek in die vyfde been van die Wêreldreeks in Las Vegas. Ons speel in die groepfase teen Kanada, Frankryk en Wallis. Formule Een Valtteri Bottas het gister in sy Mercedes gewys hy is ŉ goeie plaasvervanger vir die uitgetrede Wêreldkampioen Nico Rosberg. Hy het die vinnigste tyd op dag 3 van die voorseisoen-toetse in Barcelona behaal. Gholf Die reëlmakers in gholf, die R&A en VSA se Gholf Assosiasie het verskeie nuwe voorgestelde veranderinge aangekondig. Daar is ook voorgestel dat die reëls van 34 na 24 verminder. Die Tshwane Ope het vanoggend by die Pretoria Buiteklub begin. Van die spelers wat dopgehou gaan word, is George Coetzee, Jaco van Zyl, Haydn Porteous en Dean Burmester. In die VSA slaan die spelers later af in die Mexikaanse kampioenskap in Mexico Stad. Suid-Afrika word verteenwoordig deur vyf spelers. Vrouegholf Die tweede ronde van die Sonskynreeks vir Vroue se Sun International-toernooi is by Lost City voltooi. Tennis By die Dubai Ope Tenniskampioenskap het die vyfde gekeurde Thomas Berdych pak gekry en Roger Federer is ook uitgeskakel. Die eerste gekeurde Andy Murray het egter vir García-López geklop. Sokker In gisteraand se FA-beker is een wedstryd gespeel. Manchester City het die kwarteindronde gehaal deur Huddersfield Town maklik met 5-1 te troef.